
140 DR.30.10.2008 
 

Beban tugas guru. Mengenai beban tugas guru yang dipikul oleh guru seperti yang 
dibangkitkan oleh Yang Berhormat Pontian, kementerian senantiasa memberi perhatian 
kepada kebajikan para guru terutamanya dalam usaha mengurangkan beban tugas guru di 
sekolah. Kementerian telah mengkaji dan mencadangkan penambahbaikan norma 
perjawatan anggota kumpulan sokongan di sekolah yang  terdiri daripada pembantu tadbir 
perkeranian, pembantu tadbir rendah, pembantu pengurusan murid, juruteknik, juruteknik 
komputer, pembantu am pejabat, penyelia asrama dan pembantu makmal. 

Hasil daripada usaha ini sebanyak 5,521 jawatan bukan guru telah diluluskan pada 
tahun 2008 dan 7,738 jawatan telah diluluskan bagi tahun 2009.  Kualiti makanan di 
asrama.  Berhubung dengan kualiti makanan di asrama  seperti yang dibangkitkan oleh 
Yang Berhormat Sibuti, Kementerian Kesihatan Malaysia telah menubuhkan jawatankuasa 
bersama Keselamatan dan Kualiti Makanan dan Pemakanan bagi memastikan khasiat dan 
kualiti makanan yang disediakan di asrama senantiasa terjamin.  Di samping itu juga, pihak 
pentadbiran sekolah senantiasa memantau setiap masa perjalanan pengurusan kantin dan 
tindakan-tindakan segera akan diambil kepada pengusaha makanan asrama. 

Jika terdapat sebarang ketidakakuran pelaksanaan dan penyajian makanan 
seperti yang telah ditetapkan.  Untuk mengawal dari aspek kebersihan, pihak sekolah juga 
mendapat kerjasama daripada Kementerian Kesihatan dan pihak berkuasa tempatan.  
Setakat itu sahaja yang saya dapat menjelaskan mengenai perkara-perkara yang 
menyentuh Kementerian Pelajaran yang ditimbulkan oleh Ahli-ahli Yang Berhormat dan di 
atas perkara-perkara yang tidak sempat dijelaskan akan tetap diambil perhatian dan 
tindakan sewajarnya. Sekali lagi saya mengucapkan terima kasih di atas keprihatinan, 
pandangan, teguran dan juga sokongan yang telah diberikan oleh Yang Berhormat-Yang 
Berhormat terhadap usaha-usaha yang dijalankan oleh Kementerian Pelajaran, terima 
kasih. 

Timbalan Yang di-Pertua [Datuk Dr. Haji Wan Junaidi Tuanku Jaafar]:  Terima 
kasih Yang Berhormat Timbalan Menteri.  Saya mempersilakan Kementerian Luar Negeri 
untuk menjawab. 
 
9.19 mlm. 

Timbalan Menteri Luar Negeri [Datuk Abdul Rahim bin Bakri]: Terima kasih 
Tuan Yang di-Pertua. Saya ingin mengucapkan terima kasih kepada Ahli-ahli Yang 
Berhormat yang telah mengambil bahagian di dalam perbahasan Bajet 2009 di peringkat 
dasar bermula 13 hingga 23 Oktober 2008. 
■2120 
 Dalam perbahasan Bajet 2009, Yang Berhormat dari Pontian, Yang Berhormat dari 
Langkawi telah menyentuh perkara-perkara yang berkaitan dengan Kementerian Luar 
Negeri, Tuan Yang di-Pertua, saya ingin mengucapkan terima kasih kepada Yang 
Berhormat Pontian yang telah mengulas mengenai ketidakadilan dasar luar negara Amerika 
terhadap beberapa negara seperti Afghanistan, Iraq, Palestin dan Iran, Kementerian Luar 
Negeri akan terus mengutuk sebarang bentuk ketidakadilan dan penindasan yang 
diamalkan di mana-mana negara termasuk Amerika Syarikat, prinsip-prinsip 
ketidaksaksamaan sesama negara berdaulat dan dasar tidak mencampuri urusan dalaman 
negara lain serta dasar tidak menggunakan kekerasan akan terus diperjuangkan oleh 
Malaysia di dalam forum-forum antarabangsa. 

 Tuan Yang di-Pertua, Yang Berhormat Langkawi juga telah membahaskan 
mengenai isu-isu berkenaan dengan Dasar Luar Negara di mana beliau menekankan 
sokongan padu beliau terhadap dasar kerjasama Selatan-selatan.  Kementerian Luar 
Negeri akan meneruskan Dasar Luar Malaysia yang memberikan penekanan kepada 
usaha-usaha menjalin kerjasama dan prosper thy neighbour dengan negara-negara 
membangun ke arah mencapai kepentingan bersama dan mempertingkatkan kekuatan 
politik dan diplomatik serta pembangunan ekonomi dan masyarakat. 

 Mekanisme dan rangka kerja yang sedia wujud di bawah kerangka umum Selatan-
selatan merupakan salah satu teras utama di dalam hal ini. Keputusan kerajaan Malaysia 
mempengerusikan kumpulan lapan buah negara membangun atau D8 bagi penggal 2008-
2010, Pertubuhan Persidangan Islam - OIC bagi penggal 2003 sehingga 2008 dan Gerakan 
Negara-negara Berkecuali - NAM bagi penggal 2003 sehingga 2006 adalah bukti jelas 



Beban tugas guru. Mengenai beban tugas guru yang dipikul oleh guru seperti yang dibangkitkan oleh Yang Berhormat Pontian, kementerian senantiasa memberi perhatian kepada kebajikan para guru terutamanya dalam usaha mengurangkan beban tugas guru di sekolah. Kementerian telah mengkaji dan mencadangkan penambahbaikan norma perjawatan anggota kumpulan sokongan di sekolah yang terdiri daripada pembantu tadbir perkeranian, pembantu tadbir rendah, pembantu pengurusan murid, juruteknik, juruteknik komputer, pembantu am pejabat, penyelia asrama dan pembantu makmal. Hasil daripada usaha ini sebanyak 5,521 jawatan bukan guru telah diluluskan pada tahun 2008 dan 7,738 jawatan telah diluluskan bagi tahun 2009. Kualiti makanan di asrama. Berhubung dengan kualiti makanan di asrama seperti yang dibangkitkan oleh Yang Berhormat Sibuti, Kementerian Kesihatan Malaysia telah menubuhkan jawatankuasa bersama Keselamatan dan Kualiti Makanan dan Pemakanan bagi memastikan khasiat dan kualiti makanan yang disediakan di asrama senantiasa terjamin. Di samping itu juga, pihak pentadbiran sekolah senantiasa memantau setiap masa perjalanan pengurusan kantin dan tindakan-tindakan segera akan diambil kepada pengusaha makanan asrama. Jika terdapat sebarang ketidakakuran pelaksanaan dan penyajian makanan seperti yang telah ditetapkan. Untuk mengawal dari aspek kebersihan, pihak sekolah juga mendapat kerjasama daripada Kementerian Kesihatan dan pihak berkuasa tempatan. Setakat itu sahaja yang saya dapat menjelaskan mengenai perkara-perkara yang menyentuh Kementerian Pelajaran yang ditimbulkan oleh Ahli-ahli Yang Berhormat dan di atas perkara-perkara yang tidak sempat dijelaskan akan tetap diambil perhatian dan tindakan sewajarnya. Sekali lagi saya mengucapkan terima kasih di atas keprihatinan, pandangan, teguran dan juga sokongan yang telah diberikan oleh Yang Berhormat-Yang Berhormat terhadap usaha-usaha yang dijalankan oleh Kementerian Pelajaran, terima kasih. Timbalan Yang di-Pertua [Datuk Dr. Haji Wan Junaidi Tuanku Jaafar]: Terima kasih Yang Berhormat Timbalan Menteri. Saya mempersilakan Kementerian Luar Negeri untuk menjawab. 9.19 mlm. Timbalan Menteri Luar Negeri [Datuk Abdul Rahim bin Bakri]: Terima kasih Tuan Yang di-Pertua. Saya ingin mengucapkan terima kasih kepada Ahli-ahli Yang Berhormat yang telah mengambil bahagian di dalam perbahasan Bajet 2009 di peringkat dasar bermula 13 hingga 23 Oktober 2008. #2120 Dalam perbahasan Bajet 2009, Yang Berhormat dari Pontian, Yang Berhormat dari Langkawi telah menyentuh perkara-perkara yang berkaitan dengan Kementerian Luar Negeri, Tuan Yang di-Pertua, saya ingin mengucapkan terima kasih kepada Yang Berhormat Pontian yang telah mengulas mengenai ketidakadilan dasar luar negara Amerika terhadap beberapa negara seperti Afghanistan, Iraq, Palestin dan Iran, Kementerian Luar Negeri akan terus mengutuk sebarang bentuk ketidakadilan dan penindasan yang diamalkan di mana-mana negara termasuk Amerika Syarikat, prinsip-prinsip ketidaksaksamaan sesama negara berdaulat dan dasar tidak mencampuri urusan dalaman negara lain serta dasar tidak menggunakan kekerasan akan terus diperjuangkan oleh Malaysia di dalam forum-forum antarabangsa. Tuan Yang di-Pertua, Yang Berhormat Langkawi juga telah membahaskan mengenai isu-isu berkenaan dengan Dasar Luar Negara di mana beliau menekankan sokongan padu beliau terhadap dasar kerjasama Selatan-selatan. Kementerian Luar Negeri akan meneruskan Dasar Luar Malaysia yang memberikan penekanan kepada usaha-usaha menjalin kerjasama dan prosper thy neighbour dengan negara-negara membangun ke arah mencapai kepentingan bersama dan mempertingkatkan kekuatan politik dan diplomatik serta pembangunan ekonomi dan masyarakat. Mekanisme dan rangka kerja yang sedia wujud di bawah kerangka umum Selatan- selatan merupakan salah satu teras utama di dalam hal ini. Keputusan kerajaan Malaysia mempengerusikan kumpulan lapan buah negara membangun atau D8 bagi penggal 2008- 2010, Pertubuhan Persidangan Islam- OIC bagi penggal 2003 sehingga 2008 dan Gerakan Negara-negara Berkecuali- NAM bagi penggal 2003 sehingga 2006 adalah bukti jelas.